Nõukogu otsus,

21. juuni 1994,

millega muudetakse otsust 90/424/EMÜ kulutuste kohta veterinaaria valdkonnas

(94/370/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

saadud kogemuste alusel tuleks parandada nõukogu 26. juuni 1990. aasta otsusega 90/424/EMÜ (kulutuste kohta veterinaaria valdkonnas) [4] sätestatud teatud mehhanisme;

ajakava tuleks kehtestada eriti erineva tegevuse jaoks loomahaiguste tõrje- ja kontrolliprogrammide, teatud zoonooside kontrolliprogrammide ja siseturuga seonduvate veterinaarstruktuuride parandamise programmide osas, liikmesriigid peaksid nende rakendamisele eelneva aasta jooksul esitama programmid, koostada tuleks järgmiseks aastaks valitud programmide loetelu, heaks tuleks kiita individuaalprogrammid, tuleks määrata ühenduse toetuse määr ja vastava toetuse maksimumsuurus, tuleks ette näha kulutuste hüvitamise progressiivne vähenemine ajalimiidi mittejärgimise korral ja täpsustada tuleks erakorraliste meetmetega seonduvate kulutuste hüvitamise miinimumtase;

lisa 1. rühmas loetletud haigustele tuleks lisada sigade klassikaline katk ja sigade vesikulaarhaigus,

ON VASTU VÕTNUD KÄESOLEVA OTSUSE:

Artikkel 1

Otsust 90/424/EMÜ muudetakse järgmiselt.

1. Artikli 3 lõikele 1 lisatakse kaks järgmist taanet:

"— sigade aafrika katk,

— veiste nakkav pleuropneumoonia."

2. Artikli 4 lõige 1 asendatakse järgmisega:

"1. Artikli 3 sätteid kohaldatakse, kui tulenevalt artikli 3 lõikes 1 osutatud haigustest on tegu liidu jaoks tõsiste terviseohtude kontrolliga, seda ka siis, kui territooriumi suhtes, kus haigus esineb, kohaldatakse artiklile 24 vastavat tõrjeprogrammi".

3. Lisatakse järgmine artikkel:

"Artikkel 10a

Ühenduse rahalist toetust ei anta, kui meetme kogusumma on vähem kui 10000 eküüd".

4. Artikli 11 lõikes 6 asendatakse kuupäev "1. jaanuar 1995" kuupäevaga "1. jaanuar 1998".

5. Artiklisse 16 lisatakse järgmine lõige:

"Toetus ei kehti teabe suhtes, mida annavad muud rahvusvahelised organisatsioonid, ega sellise teabe dubleerimise suhtes".

6. Artikli 19 lõppu lisatakse järgmine tekst:

"ja meetmeid veterinaariaalase hariduse või koolituse arendamiseks".

7. Artiklis 24 asendatakse lõiked 3-9 järgmisega:

"3. Igal aastal, hiljemalt 1. juunil ja esimesel korral hiljemalt 1. augustil 1994, esitavad liikmesriigid komisjonile programmid, millele nad soovivad saada ühenduse rahalist toetust.

Sellisel juhul liikmesriigid:

i) esitavad kogu asjakohase finantsteabe;

ii) osutavad iga esitatud programmi prognoositud kulud;

iii) osutavad programmi kestvuse ja igaaastase finantsprognoosi mitmeaastase programmi korral.

Ühtegi pärast 1. juunit või esimesel korral pärast 1. augustit 1994 esitatud programmi ei saa kaaluda järgmisel aastal rahastamiseks.

Kui liikmesriik esitab mitmeks aastaks planeeritud kestvusega (mitmeaastane programm) programmi, esitab ta eespool osutatud teabe esimese aasta kohta ja kõikide järgnevate aastate kohta.

4. Komisjon kaalub esitatud programme nii veterinaarsest kui ka rahalisest küljest. Oma programmi hindamiseks edastavad liikmesriigid komisjonile tema poolt nõutud mis tahes täiendavat teavet. Programmide arutamise periood lõpeb igal aastal 1. septembril.

Komisjon nõuab täiendavat teavet hiljemalt iga aasta 15. juulil.

5. Igal aastal enne 15. oktoobrit ja artiklis 42 sätestatud korras koostatakse programmide nimekiri, millega antakse õigus ühenduse rahalise toetuse saamiseks järgmisel aastal ja määratakse toetuse kavandatav määr ja summa iga programmi jaoks. Käesolev otsus võtab arvesse ka seniste programmide rahastamise prognoosi, mida tuleks hõlmata kui mitmeaastaseid programme.

6. Iga lõikes 5, mida vajadusel muudetakse arvestamaks lõikes 4 ja 5 osutatud kontrolli, sätestatud nimekirjas sisalduv programm tuleb eraldi heaks kiita enne 1. detsembrit artiklis 42 sätestatud korras. Ühenduse rahalise toetuse tase, selle suhtes kohaldatavad tingimused ja toetuse ülempiir kehtestatakse kõikide programmide jaoks samas korras.

7. Kõik programmid tuleb heaks kiita üheaastaseks perioodiks ja neid tuleb ellu viia igal aastal 1. jaanuarist kuni 31. detsembrini. Iga toimuva programmi kohta esitavad liikmesriigid komisjonile enne 1. juunit esialgse tehnilise ja rahalise hinnangu. Kõnealuse hinnanguga võib kaasneda meetme jätkumise taotlus vastavalt lõikele 3. Komisjon teatab liikmesriikidele lõikes 5 sätestatud otsuse vastuvõtmise seisust.

8. Liikmesriikide poolt kantud kulutuste maksmise taotlused vastava programmi osas esitatakse komisjonile enne programmi lõppemise aastale järgneva aasta 1. juunit. Juhul kui määratud tähtaegu ei järgita, vähendatakse selle aasta ühenduse rahalist toetust 25 % võrra 1. juulil, 50 % võrra 1. septembril, 75 % võrra 1. oktoobril ja 100 % võrra 1. novembril.

9. Komisjon määrab abi enne 15. oktoobrit. 1. novembriks teatab ta otsusest liikmesriikidele alalises veterinaarkomitees, et nad saaksid anda oma hinnangu.

10. Komisjon võib koostöös siseriiklike pädevate asutustega teostada kohapealset kontrolli ühendusest rahalist toetust saavate programmide rakendamise üle. Selleks võivad komisjoni talitused kontrollida, kas päevad ametiasutused kontrollivad programmide rakendamise nõuetelevastavust, kontrollides esindava hulga majanditest.

Eespool nimetatud kontrolli võib teha samaaegselt komisjoni ekspertide teiste kontrollidega veterinaarõigusaktide alusel.

Komisjon teatab kontrolli tulemustest liikmesriikidele.

11. Käesoleva artikli, eriti selle lõike 8, üksikasjalikud rakenduseeskirjad võetakse vastu artiklis 41 sätestatud korras.

12. Programmides, mis on komisjoni poolt juba heaks kiidetud või mis kiidetakse heaks perioodiks 1. juulist 1994 kuni 31. detsembrini 1994, juhindutakse endiselt artikli 24 sätetest, mida kohaldati enne nende muutmist nõukogu 21. juuni 1994. aasta otsusega 94/370/EÜ (millega muudetakse otsust 90/424/EMÜ kulutuste kohta veterinaaria valdkonnas) [5]. Eespoolt nimetatud programmid peavad aga lõppema hiljemalt 31. detsembril 1994."

8. Artiklisse 25 lisatakse järgmised lõiked:

"3. 1994. aastal heakskiidetud programmide rahastamisel ei või ühenduse rahaline toetus olla vähem kui 50 %.

4. Komisjoni ettepanekul vaatab nõukogu kvalifitseeritud häälteenamusega käesoleva artikli läbi hiljemalt 31. detsembril 1995, võttes arvesse saadud kogemusi ja siseturu väljakujundamise eesmärki."

9. Artikkel 26 asendatakse järgmisega:

"Artikkel 26

Käesolevas jaotises sätestatud meetmete elluviimiseks vajalike eraldiste summa määratakse kindlaks igal aastal vastavalt eelarvemenetlusele."

10. Artiklid 30 ja 31 jäetakse välja.

11. Artikkel 32 asendatakse järgmisega:

"Artikkel 32

Käesoleva peatüki kohaldamisel kohaldatakse artikli 24 lõikeid 3-11."

12. Artikli 36 lõikele 1 lisatakse järgmine lõik:

"Pädevate ametiasutuste taotlusel ja komisjoni nõusolekul võivad kõnealuses täiendõppes või kokkusaamistel vabade kohtade olemasolul osaleda selliste kolmandate riikide personal, kes on sõlminud ühendusega koostöölepingud veterinaarinspektsiooni valdkonnas, ja veterinaaria teaduskonna lõpetanud, laiendamaks oma väljaõpet ühenduse eeskirjade valdkonnas."

13. Artikli 38 lõige 3 asendatakse järgmisega:

"3. Käesoleva artikli kohaldamisel kohaldatakse artikli 24 lõikeid 3-11."

14. Artikkel 40 asendatakse järgmisega:

"Artikkel 40

Maksmine toimub eküüdes vastavalt Euroopa Ühenduste Teatajas avaldatud kursile maksetaotluse saamise kuu esimesel tööpäeval."

15. Lisatakse järgmine artikkel:

"Artikkel 43a

Komisjon esitab nõukogule ja Euroopa Parlamendile aruande käesoleva otsuse kohaldamise tingimuste kohta iga kolme aasta tagant."

16. Lisas lisatakse 1. rühma alla järgmised taanded:

"— sigade vesikulaarhaigus,

— endeemiline sigade klassikaline katk,

— nakkuslik vereloomenekroos."

Artikkel 2

Käesolev otsus on adresseeritud liikmesriikidele.

Luxembourg, 21. juuni 1994

Nõukogu nimel

eesistuja

G. Moraitis

[1] EÜT C 4, 6.1.1994, lk 5.

[2] EÜT C 91, 28.3.1994.

[3] EÜT C 148, 30.5.1994, lk 23.

[4] EÜT L 224, 18.8.1990, lk 19. Otsust on viimati muudetud komisjoni otsusega 94/77/EÜ (EÜT L 36, 8.2.1994, lk 15.).

[5] EÜT L 168, 2.7.1994, lk 31.

--------------------------------------------------